**Կալիումի քլորիդ** (KCl), նաև հայտնի որպես կալիումի աղ, օգտագործվում է, որպես դեղամիջոց արյան մեջ կալիումի ցածր մակարդակի պարագայում։ Արյան մեջ հնարավոր է կալիումի ցածր մակարդակի առաջացում փսխումների, փորլուծության և որոշակի դեղամիջոցների օգտագործման հետևանքով։ Այն պետք է նոսրացվի օգտագործումից առաջ։ Այն տրվում է դանդաղ ներերակային ինֆուզիայի կամ բերանացի օգտագործման ձևով։

Կողմնակի ազդեցություններից հնարավոր է սրտի խնդիրների առաջացում, եթե ներարկումը արագ կատարվի։ Բերանացի օգտագործման պարագայում հնարավոր է որովայնի ցավի, պեպտիկ խոցի, կամ ստամոքսաղիքային արյունահոսության առաջացում։ Առավել զգուշավորություն է պահանջվում երիկամային խնդիրների առկայության պարագայում։ Հիմնականում ներերակային ներմուծման համար նախատեսվող խառնուրդում կալիումի կոնցենտրացիան կազմում է ոչ ավելի քան 40մմոլ/լ(3 մգ/լ)։

Կալիումի քլորիդը սկսեց արդյունաբերության մեջ լայնորեն օգտագործվել, որպես պարարտանյութ 1861թ․-ից, իսկ բժշկության մեջ 1950-ականներից։ Այն ներառված է Առողջապահության համաշխարհային կազմակերպության էսենցիալ դեղորայքների ցանկում(առողջապահական համակարգում անհրաժեշտ, առավել ապահով և արդյունավետ դեղամիջոցներ)։ Կալիումի քլորիդը հասանելի է, որպես ջեներիկ դեղամիջոց։ 2017թ․-ին՝ ԱՄՆ-ում այն 37-րդն էր առավել հաճախ նշանակվող դեղամիջոցների ցանկում՝ ավելի քան 19 միլիոն նշանակմամբ։

Կիրառումը բժշկության մեջ
------------------------

Կալիումի քլորիդը կիրառվում է հիպոկալեմիայի բուժման նպատակով՝ որպես էլեկտրոլիտի լրացում։ Մոտ 75 մոլեկուլային զանգվածով և 1 վալենտականությամբ կալիումի քլորիդի օգտագործումը համարժեք է 75մգ 1 մէկվիվալենտ էլեկտրոլիտների առաջացմանը։

Սրտային վիրաբուժության մեջ կան վիրահատություններ, որոնք չեն կարող կատարվել աշխատող սրտի վրա։ Նմանատիպ դեպքերում վիրաբուժական թիմը միացնում է արյան արհեստական շրջանառության սիրտ-թոքային ապարատը և կալիումի քլորիդ ներարկում դեպի սիրտ՝ դադարեցնելով վերջինիս աշխատանքը։

Կողմնակի ազդեցությունները
-------------------------

Կողմանկի ազդեցություններից է ստամոքսաղիքային դիսկոմֆորտի առաջացումը, որը կարող է ներառել՝ սրտխառնոց, փսխում, փորլուծություն, ստամոքսաղիքային արյունահոսություն։

Գերդոզավորումը հանգեցնում է հիպերկալեմիայի (գերկալիումարյունություն) առաջացմանը, ինչը կարող է հանգեցնել պարէսթեզիաների, սրտի հաղորդականության պաշարումների, ֆիբրիլյացիայի, այլ առիթմիաների, ինչպես նաև սկլերոզի առաջացմանը։ Հիպերկալեմիայի առաջացման վտանգի պատճառով ԱՄՆ-ի սննդի և դեղամիջոցների վերահսկման ադմինիստրացիան սահմանափակել է կալիումի պարունակությունը հավելումներում մինչև 99 մգ (1․3 մէկվիվալենտ), մինչդեռ մեծահասակների համար նախատեսվող օրական ընդհանուր (ներառյալ՝ սննդով) ընդունումը կազմում է 4700 մգ (63մէկվիվալենտ)։

Պատմությունը
------------

Դանդաղ-K-ը (Slow-K) հանդիսանում է 1950-ականների ձեռքբերումներից, որպես արյան հուն երկարաձգված ժամանակամիջոցում անցնող դեղամիջոց։ Այն առաջինը օգտագործվել է բրիտանական ռազմական ուժերում Կորեայում ծառայելու ժամանակ՝ սնման բալանսավորման նպատակով։

Հասարակություն
--------------

### Բրենդային անվանումները

Բրենդային անվանումներից են՝ K-Դուր (K-Dur), Միկրո-K (Micro-K), Սլոու-K (Slow-K), Սանդո-K (Sando-K) և այլն, որոնք հիմնաանում հանդիսանում են երկարաձգված ձերբազատման պրեպարատներ՝ բերանացի օգտագործման համար նախատեսված։

### Լետալ Ներարկում

Կալիումի քլորիդը օգտագործվել է լետալ ներարկման (մահացու ներարկում) կազմում՝ որպես երեք դեղորայքային կոմբինացիայից երրորդը։ Ինչպես նաև այն երբեմն օգտագործվում է պտղի ներստային ներարկման ձևով՝ հղիության երկրորդ, երրորդ եռամսյակներում՝ հղիության արհեստական ընդհատման նպատակով։

Ծանոթագրություններ
------------------

1. 1 2 3  World Health Organization (2009). Stuart MC, Kouimtzi M, Hill SR (eds.). *WHO Model Formulary 2008*. World Health Organization. p. 491. hdl:10665/44053. ISBN 9789241547659.
2. ↑  "Potassium chloride medical facts from Drugs.com". *www.drugs.com*. Արխիվացված from the original on 2017 թ․ հունվարի 18. Retrieved 2017 թ․ հունվարի 14.
3. 1 2 3 4 5  *British national formulary : BNF 69* (69 ed.). British Medical Association. 2015. p. 680, 684. ISBN 9780857111562.
4. ↑  Velde, Pierre; Barré, Pierre (2009). *Soils, Plants and Clay Minerals: Mineral and Biologic Interactions* (in անգլերեն). Springer Science & Business Media. p. 275. ISBN 9783642034992. Արխիվացված from the original on 2017 թ․ սեպտեմբերի 18.
5. ↑  *BNA's Patent, Trademark & Copyright Journal* (in անգլերեն). Bureau of National Affairs, Incorporated. 1991. Արխիվացված from the original on 2017 թ․ սեպտեմբերի 18. Potassium chloride, used since the 1950s for the treatment of potassium depletion in humans
6. ↑  World Health Organization (2019). *World Health Organization model list of essential medicines: 21st list 2019*. Geneva: World Health Organization. hdl:10665/325771. WHO/MVP/EMP/IAU/2019.06. License: CC BY-NC-SA 3.0 IGO.
7. ↑  "The Top 300 of 2020". *ClinCalc*. Retrieved 2020 թ․ ապրիլի 11.
8. ↑  "Potassium Drug Usage Statistics". *ClinCalc*. 2019 թ․ դեկտեմբերի 23. Արխիվացված է the original 2020 թ․ ապրիլի 12-ին. Retrieved 2020 թ․ ապրիլի 11. `{{cite web}}`: Unknown parameter `|dead-url=` ignored (`|url-status=` suggested) (help)
9. ↑  in Emergency Medicine *767448*, բաժին *Hypokalemia in Emergency Medicine*(անգլ.) *EMedicine* կայքում
10. ↑  in Emergency Medicine *766479*, բաժին *Hyperkalemia in Emergency Medicine*(անգլ.) *EMedicine* կայքում
11. ↑  He, F. J.; Markandu, N. D.; Coltart, R.; Barron, J.; MacGregor, G. A. (2005). "Effect of Short-Term Supplementation of Potassium Chloride and Potassium Citrate on Blood Pressure in Hypertensives". *Hypertension*. **45** (4): 571–4. doi:10.1161/01.HYP.0000158264.36590.19. PMID 15723964.
12. ↑  Boyes, Roger (2008 թ․ մարտի 29). "Death for hire – suicide machine lets you push final button". The Times. Արխիվացված է the original 2016 թ․ սեպտեմբերի 3-ին. Retrieved 2020 թ․ հուլիսի 18. `{{cite news}}`: Unknown parameter `|dead-url=` ignored (`|url-status=` suggested) (help)
13. ↑  Stubblefield, Phillip G.; Carr-Ellis, Sacheen; Borgatta, Lynn (2004). "Methods for Induced Abortion". *Obstetrics & Gynecology*. **104** (1): 174–85. doi:10.1097/01.AOG.0000130842.21897.53. PMID 15229018.
14. ↑  Types of Abortion Procedures Archived 2009-04-18 at the Wayback Machine.. Americanpregnancy.org (2011-09-20). Retrieved on 2012-02-16.

Արտաքին հղումներ
----------------

* "Potassium chloride". *Drug Information Portal*. U.S. National Library of Medicine.